Uusikaupunki

Uusikaupunki [] on 390 vuotta vanha kaupunki Varsinais-Suomessa. Monelle kaupunki on tuttu autotehtaastaan, jossa on valmistettu kaikkea Ladasta Porscheen.

Tule
Tule Uuteenkaupunkiin ja tutustu ennakkoon Uudenkaupungin matkailu- ja palvelutarjontaan alla olevasta linkistä: 

Näe
Uudenkaupungin Automuseo, Autotehtaankatu 14. Avoinna jokapäivä 11-17, kesä-elokuussa jokapäivä 10-18. Uudenkaupungin Automuseo sijaitsee Uudenkaupungin Autotehtaan vieressä. Kolmessa näyttelyhallissa on yli 100 autoa, maailman laajin Saab-kokoelma, vanhoja moottoripyöriä sekä kaksi lentokonetta.

BONK-Keskus, Siltakatu 2,. Alvar Gullichsenin ideoiman Bonk-taiteen näyttelykeskuksen koneet, laitteet ja niiden ympärille rakennetut tarinat saavat vierailijoiden suut pakostakin hymyyn. BONK-Keskuksessa kuulee uskomattoman tarinan Bonkin suvusta. Miten perulaisia jättiläisanjoviksia päätyi Itämereen? Miten niistä saatiin "anjovisvoimaa"? Mikä ihme on friikkiaaltomuunnin? Kaikkiin näihin kysymyksiin löytyy vastaus BONK-Keskuksesta. Keskuksessa on myös lasten työpaja, missä lapset voivat rakentaa oman Bonk-koneensa.

Uudenkaupungin Vanha Kirkko, Rantakatu. Vuonna 1629 valmistunut kirkko on keskusta-alueen vanhin rakennus. Kirkon pihalla sijaitsevat sankarihaudat. Kirkossa pidetään jumalanpalveluksia sunnuntaisin kesä-elokuussa.

Myllymäen puisto. Puistoalue, jossa on neljä erilaista tuulimyllyä, kauniita hieman eksoottisempia istutuksia sekä vanha vesitorni johon ei ole kuitenkaan enää mahdollisuutta päästä.

Pyhämaan Uhrikirkko, Kirkontaustantie, Pyhämaa. Pyhämaan kylässä sijaitsevan, 1600-luvulla rakennetun, puukirkon kattoa ja sisäseiniä peittävät taidokkaat maalaukset.

Tee
Vahterusring - Hiihtoputki,. Uudenkaupungin hiihtoputkella on mittaa 1057 metriä. Putkessa voi hiihtää perinteistä tai vapaata. Myös ampumahiihto on mahdollista sopimuksen mukaan. Korkeusero on 16 metriä. Vahterusringillä on lisäksi myös "kuntoputki", jossa on mahdollista juosta, rullaluistella ja pyöräillä sekä curlinghalli.

Koripallo: "Uudenkaupungin ylpeys" Korihait pelaa koripalloa Suomen korkeimmalla sarjatasolla, Korisliigassa. Kausi kestää yleensä lokakuusta huhtikuuhun. Kotiareena Pohitullin palloiluhalli sijaitsee osoitteessa Pohjoistullitie 3. Autot kannattaa kuitenkin jättää "jäähallin parkkipaikalle" (Koulutie 1), josta on noin 150 metriä hallille. Lippuja saa ostettua paikanpäältä.

Frisbee golf: Ulkofrisbee rata hiihtoputken maastossa. Lisätietoja uimahallista, Koulupolku 5.

Golf: Uudenkaupungin Golfklubi, Välskärintie 2D,. Täysimittainen, 18-reikäinen golfkenttä merenrannalla, lähellä keskustaa.

Skeittaus: Skeittihalli Palikka, Suukarintie 2,.

Uinti: Uimahalli, Koulupolku 5. Yhteydessä kahvio, kuntosali ja solarium. Kesäisin suljettu. Santtion uimaranta, Kalalokkikuja 14. Hiun uimaranta, Hiuntie 214. Karhuluoto, Lepäistentie 271.

Osta
Kenkäkauppa Alina, Alinenkatu 36,. Laaja valikoima kenkiä ja laukkuja.

Merenneito, Alinenkatu 36. Naisten alusasujen erikoisliike Alinan vieressä.

Studio 25 Suominen, Alinenkatu 25 (naiset) ja Alinenkatu 30 (miehet). Kahdessa eri rakennuksessa toimiva vaateliike.

Sport´in Riskilä, Ylinenkatu 26. Riskilästä saa varusteita kalastukseen, retkeilyyn ja metsästykseen.

Iltatori, Pakkahuoneen rannassa. Avoinna kesäisin maanantaista lauantaihin 16-21. Juhannuksesta elokuuhun järjestetään keskiviikkoisin ohjelmallinen iltatori.

Syö
Kaupungissa on monta hyvän ruuan ravintolaa ja ruokapaikkaa, viihtyisissä ja historiallisissakin kohteissa. :

Gasthaus Pooki ja Juhla Pooki, Ylinenkatu 21,. Herkullinen saaristolaispöytä kesä-elokuussa 20 €/henk. Viihtyisä kesäpiha sekä A-oikeudet. Liiterissä toimii kesäelokuvateatteri Pookino.

Katjan Captain's Makasiini, Aittaranta 12. Maukasta ruokaa Kaupunginlahden rannalla. Kesäterassi ja A-oikeudet. Auki ympäri vuoden.

Ravintola Kahveli, Aittaranta 4. Ravintola kaupunginlahden rannalla Sorvakon sillan vieressä. Katettu kesäterassi ja A-oikeudet.

Pursiseuran Paviljonki, Pietarkarin saaressa, puh. 040 910 7077,. Merellinen ravintola saaressa Uudenkaupungin edustalla. Avoinna jokapäivä 8.5-28.8. Kuljetukset 24.6.-7.8. joka päivä kello 12, 15 ja 18. Lähtö Sorvakon sillan vierestä. Edestakainen kuljetus maksaa 5 €/henk. Merimatka kestää noin 15 min. suuntaan.

Kahvilat
Askondi, Alinenkatu 27. Kahvila auki ma-pe 8-17, la 9-13.

Alfa Bagel, Pohjoistullikatu 12 A 2 ja Pakkahuoneentori 1,. Tuoreita bageleita, pullia ja muffineita. Ma-pe 9-18, la-su 9-14.

Pakkahuone, Pakkahuoneentori 1. Kaupungin parhaat munkit. Auki vain kesäisin.

Baarit & pubit
Kirsta/Pub Kalkas, Rantakatu 29. Pizza-, karaoke- ja tanssipaikka.

Wanha Mestari, Liljalaaksonkatu 6,. Samannimiseen pub-ketjuun kuuluva pub.

Yökerhot
Highway Bar & Night, Levysepänkatu 1, Hotelli Lännentien yhteydessä,.

BANDI CLUB, Kullervontie 11B, Hotelli Aquariuksen yhteydessä,.

Edulliset
Santtionrannan leirintäalue, Kalalokkikuja 14,. Teltta- ja asuntovaunupaikkoja sekä mökkejä lähellä keskustaa.

Rairanta, Vanhakartanontie 216,. Matkailuvaunualue n. 10 km päässä keskustasta. Valittu vuosina 1994, 1997 ja 2008 vuoden Caravan alueeksi.

Keskihintaiset
Hotelli Aquarius, Kullervontie 11B, ☎ +358 2 841 3123,. Viihtyisä merenrantahotelli. Tenniskenttiä, vierasvenelaituri ja keilahalli.

Gasthaus Pooki, Ylinenkatu 21. Neljä kahden hengen huonetta ravintolan yhteydessä.

Hintavat

 * 

Pysy terveenä
Uudenkaupungin terveyskeskus, Terveystie 4. Arkisin auki 8-16.

TYKS Vakka-Suomen Sairaala, Terveystie 2.

Ota yhteyttä
Kun olet tulossa Uuteenkaupunkiin, ota yhteyttä kaupungin matkailutoimistoon, Rauhankatu 10, puh. 02 8451 5209, matkailu@uusikaupunki.fi.

Toimistolta saat vinkkejä mukavaan oleiluun Uudessakaupungissa ja ympäristössä sekä tietoa mitä kaupungissa kulloinkin tapahtuu. Toimistolta voit myös tilata Uudenkaupungin matkailuesitteet. Lisätietoja tapahtumatarjonnasta löydät tapahtumakalenterista: http://uusikaupunki.fi/tapahtumakalenteri

Jatka matkaa
Turku - Busseja Turkuun/Turusta kulkee noin tunnin välein. Matka Turkuun on noin 70 kilometriä.

Rauma - Myös Raumalle kulkee busseja. Matka Raumalle on n. 50 km.

Laitila - Rauman bussit kulkevat yleensä Laitilan kautta. Matkaa Laitilaan on noin 20 km.

Kustavi - Lomamökkikunta 50 kilometrin ajomatkan päässä.

Uusikaupunki